Jeremy Lin
Džeremis Šu-Hau Linas (angl. Jeremy Shu-How Lin; kin. 林書豪, Lín Shūháo, g. 1988 m. rugpjūčio 23 d.) – JAV-Taivano krepšininkas, žaidžiantis PLG besivaržančioje Naujojo Taipėjaus „Kings“ komandoje. Prieš patekdamas į NBA žaidė koledžo krepšinį Harvardo universitete. Išgarsėjo 2011–2012 m. NBA sezono metu, kai įmetė 38 taškus rungtynėse prieš Kobė Brajanto vedamos Los Andželo „Lakers“ komandą. Netikėtas Dž. Lino pasirodymas įžiebė „Linsanity“ kultūrinį fenomeną. Dž. Linas yra pirmasis taivaniečių kilmės amerikietis, žaidęs NBA lygoje. Jis taip pat pirmasis azijiečių kilmės amerikietis, laimėjęs NBA finalą.